ñ ) Les disposicions adequades per assegurar una gestió lliure d'influències dels usuaris del seu repertori.
Aquestes disposicions han de vetllar perquè els titulars de drets que pertanyin a empreses usuàries no ocupin més del cinquanta per cent dels llocs en els òrgans de govern i no participin en les preses de decisió en què hi pugui haver un conflicte d'interès.
En tot cas, l'entitat de gestió ha d'adoptar mesures per evitar una utilització preferencial injusta de les obres i prestacions protegides, en particular per aquells titulars de drets, i fins i tot pot establir restriccions al repartiment.
Corresponen, en tot cas, al Ministeri d'Educació, Cultura i Esport, les funcions següents:
a ) La comprovació del compliment dels requisits legals a l'inici de l'activitat i la inhabilitació legal per operar, de les entitats de gestió de drets de propietat intel·lectual, d'acord amb el que preveu aquesta Llei.
b ) L'aprovació de les modificacions estatutàries presentades per aquestes entitats, una vegada les hagi aprovat la respectiva assemblea general i sense perjudici del que disposen altres normes aplicables.
Aquesta aprovació s'entén concedida si no es notifica resolució en contra en el termini de tres mesos des de la seva presentació.
Les funcions d'inspecció, vigilància i control de les entitats de gestió de drets de propietat intel·lectual, inclòs l'exercici de la potestat sancionadora, correspon a la comunitat autònoma en el territori de la qual desenvolupi principalment la seva activitat ordinària.
Es considera que una entitat de gestió de drets de propietat intel·lectual actua principalment en una comunitat autònoma quan el seu domicili social i el domicili fiscal d'almenys el 50 per cent dels seus socis es trobin en el territori d'aquesta comunitat autònoma, i el principal àmbit de recaptació de la remuneració dels drets confiats a la seva gestió se circumscrigui a aquest territori.
S'entén per àmbit principal de recaptació aquell d'on procedeixi més del 60 per cent d'aquesta, i el compliment d'aquesta condició és revisable biennalment.
El Govern, a proposta del Ministre d'Educació, Cultura i Esport, ha d'establir reglamentàriament els mecanismes i les obligacions d'informació necessaris per garantir l'exercici coordinat i eficaç d'aquestes funcions.
Corresponen al Ministeri d'Educació, Cultura i Esport les funcions d'inspecció, vigilància i control, inclòs l'exercici de la potestat sancionadora, sobre les entitats de gestió de drets de propietat intel·lectual, quan, d'acord amb el que preveu l'apartat anterior, l'exercici d'aquestes funcions no correspongui a una comunitat autònoma.
Correspon al Ministeri de Cultura, a més de la facultat d'atorgar o revocar l'autorització que regulen els articles 148 i 149, la vigilància sobre el compliment de les obligacions i els requisits que estableix aquesta Llei.
A aquest efecte, el Ministeri de Cultura pot exigir a aquestes entitats qualsevol tipus d'informació, ordenar inspeccions i auditories i designar un representant que assisteixi amb veu però sense vot a les assemblees generals, consells d'administració o òrgans anàlegs.
Les modificacions dels estatuts de les entitats de gestió, sense perjudici del que disposen altres normes d'aplicació, una vegada aprovades per la respectiva assemblea general, s'han de sotmetre a l'aprovació del Ministeri de Cultura, que s'entén concedida, si no es notifica una resolució en contra, en el termini de tres mesos des de la seva presentació.
Les entitats de gestió estan obligades a notificar al Ministeri de Cultura els nomenaments i cessaments dels seus administradors i apoderats, les tarifes generals i les seves modificacions, els contractes generals subscrits amb associacions d'usuaris i els concertats amb organitzacions estrangeres de la seva mateixa classe, així com els documents esmentats a l'article 156 d'aquesta Llei.